చెన్నై: తమిళనాడు దివంగత ముఖ్యమంత్రి జయలలిత మరణంపై విచారణ జరపాలంటూ  పన్నీర్సెల్వం డిమాండ్ చేయడంపై ఏఐఏడీఎంకే ఎంపీ నవనీద కృష్ణన్ పలు ప్రశ్నలు సంధించారు. అంతర్జాతీయ మహిళా దినోత్సవం సందర్భంగా ‘అమ్మ’ మృతిపై విచారణ జరపాలంటూ తాను ఒక రోజు నిరాహార దీక్ష చేస్తానంటూ పన్నీర్ సెల్వం ప్రకటించిన నేపథ్యంలో... కృష్ణన్ తీవ్రంగా స్పందించారు.పన్నీర్ సెల్వం వ్యవహారం వెనుక రాజకీయ కుట్రదాగి ఉందనీ.. అసమ్మతి ఏఐఏడీఎంకే నేతలకు డీఎంకే పార్టీ కొమ్ముకాస్తోందని ఆరోపించారు. ‘‘జయలలిత ఆస్పత్రిలో 75 రోజులు ఉన్నప్పుడు ఆయన మౌనంగా ఉన్నారు... ఆమె చనిపోయిన తర్వాత ముఖ్యమంత్రిని చేస్తే అప్పుడూ మౌనంగానే ఉన్నారు... చిన్నమ్మను (శశికళ) ఎన్నుకున్నప్పుడు కూడా మౌనంగా ఉన్నారు... కాని ఇప్పుడు ఇన్ని నెలల తర్వాత ఆయన రకరకాల ప్రశ్నలు లేవనెత్తుతున్నారు. ఎందుకు’’ అని కృష్ణన్ సూటిగా ప్రశ్నించారు. పార్టీ అంతర్గత వ్యవహారాల్లో కలుగజేసుకోవడానికి ఎన్నికల సంఘానికి ఎలాంటి అధికారాలూ లేవన్నారు.నేరం చేసినట్టు రుజువైన వారిని పార్టీలోగానీ, పార్టీ ప్రధాన కార్యదర్శిగా కానీ ఉండకూడదన్న నిబంధన ఏదైనా ఏఐఏడీఎంకే నియమావళిలో ఉందా అన్న ప్రశ్నకు అలాంటి నిబంధన ఏదీ లేదన్నారు. జయలలితకు ఎయిమ్స్ వైద్యుల పర్యవేక్షణలో చికిత్స సక్రమంగానే అందిందని స్పష్టం చేశారు. 75 రోజుల సుదీర్ఘ చికిత్స అనంతరం డిసెంబర్ 5న జయలలిత మృతిచెందిన విషయం తెలిసిందే.
chennai: tamilanadu divangata mukhyamantri jayalalita maranampai vichaarana jarapaalantuu  pannirselvam demand cheyadampai aidaenke empy navaneeda krishnan palu prasnalu sandhinchaaru. antarjaatiiya mahila dinotsavam sandarbhamgaa ‘amma’ mrutipai vichaarana jarapaalantuu taanu oka roju nirahara deeksha chestaanantu pannir selvam prakatinchina nepathyamlo... krishnan teevramgaa spandinchaaru.pannir selvam vyavahaaram venuka rajakeeya kutradaagi undanee.. asammati aidaenke nethalaku dmca party kommukastondani aaropinchaaru. ‘‘jayalalita aaspatrilo 75 rojulu unnappudu aayana mounamgaa unnaaru... aame chanipoyina tarvaata mukhyamantrini cheste appuduu mounamgaane unnaaru... chinnammanu (sasikala) ennukunnappudu kuudaa mounamgaa unnaaru... kaani ippudu inni nelala tarvaata aayana rakarakaala prasnalu levanettutunnaru. enduku’’ ani krishnan suutigaa prasninchaaru. party antargata vyavahaaraallo kalugajesukovadaniki ennikala sanghaaniki elanti adhikaaraaluu levannaru.neram chesinattu rujuvaina vaarini paartiilogaanii, party pradhaana kaaryadarsigaa cony undakudadanna nibandhana edaina aidaenke niyamaavalilo undaa anna prasnaku alanti nibandhana edhee ledannaru. jayalalitaku aims vaidyula paryavekshanhalo chikitsa sakramangaane andindani spashtam chesaru. 75 rojula sudeergha chikitsa anantaram dissember 5na jayalalita mrutichendina vishayam telisinde.